**PROJEKTNI ZADATAK**

**NABAVA NAMJEŠTAJA ZA LAZARETE U OKVIRU PROJEKTA LAZARETI – KREATIVNA ČETVRT DUBROVNIKA KK.06.1.1.01.075**

**EVIDENCIJSKI BROJ NABAVE: 09-24/19JN**

1. **Osnovne informacije o projektu „Lazareti – kreativna četvrt Dubrovnika”**

Grad Dubrovnik nositelj je projekta „Lazareti – kreativna četvrt Dubrovnika“ KK.06.1.1.01.075 prijavljenog na natječaj Priprema i provedba Integriranih razvojnih programa temeljenih na obnovi kulturne baštine, a za koji je 11. srpnja 2017. godine potpisan ugovor o dodjeli bespovratnih sredstava Europske unije između Grada Dubrovnika, Ministarstva regionalnog razvoja i fondova Europske unije te Središnje agencije za financiranje i ugovaranje programa i projekata Europske unije

Naziv projekta: Lazareti – kreativna četvrt Dubrovnika

Prijavitelj: Grad Dubrovnik

Partneri:

Zavod za obnovu Dubrovnika

Turistička zajednica grada Dubrovnika

Razvojna agencija Grada Dubrovnika DURA

Deša Pro d.o.o.

Udruga Deša – Dubrovnik

Art radionica Lazareti

Studentski teatar Lero

Folklorni ansambl Linđo

Dubrovačka ART udruga bez granica

Artur Sebastian Design

Ukupniprihvatljivi troškovi projekta određeni su na maksimalno 30.944.625,74 kuna, od čega Europska unija kroz Europski fond za regionalni razvoj sufinancira 25.995.571,00 kuna. Projekt se provodi u razdoblju od 17. studenoga 2015. godine do 17. prosinca 2018. godine.

Kratki opis projekta:

Projekt Lazareti – kreativna četvrt Dubrovnika osmišljen je kroz jedanaest komponenti.

* Komponenta 1: Obnova tri neobnovljene lađe i opremanje 5 lađa kompleksa Lazareti kojima upravlja Grad Dubrovnik
* Komponenta 2: Razvoj kulturno-turističkih sadržaja u 5 obnovljenih lađa Lazareta kojima upravlja Grad Dubrovnik
* Komponenta 3: Davanje u zakup postojećih obnovljenih prostora sa svrhom otvaranja kafića i restorana
* Komponenta 4: Razvoj novih sadržaja – DEŠA
* Komponenta 5: Razvoj autohtonih suvenira – DEŠA PRO
* Komponenta 6: Uvođenje novih plesova, jačanje kapaciteta zaposlenika FA Linđo i promocija
* Komponenta 7: Osmišljavanje i proizvodnja autohtonih suvenira – FA Linđo
* Komponenta 8: Unaprjeđenje karnevalskog programa
* Komponenta 9: Postavljanje dvije nove predstave – LERO
* Komponenta 10: Uspostava novih sadržaja Udruge Art radionica Lazareti
* Komponenta 11: Promocija i vidljivost

Dobivenim sredstvima obnovit će se tri lađe spomeničkog kompleksa Lazareti te će se nabaviti oprema potrebna za izvođenje kulturno-turističkih programa, zanimljivih lokalnom stanovništvu i turistima. Projektni tim educirat će se o načinu upravljanja kulturnim dobrima, što će u konačnici osigurati kvalitetno upravljanje i financijsku te sadržajnu održivost. Nositelj projekta je Grad Dubrovnik, a njegovi partneri su javne institucije, privatni i civilni sektor.

Kroz projekt će se voditi i briga o okolišu, uvođenjem obnovljivih izvora energije u vanjsku rasvjetu, instalaciju dvije pametne klupe i zamjenu rasvjetnih tijela u LED rasvjeti. Projekt je prilagođen osobama s posebnim potrebama, na način da će se turistički vodiči educirati o modelima vođenja osoba s invaliditetom, a izradit će se i maketa Lazareta koja će služiti slijepim osobama za doživljaj kulturne baštine.

Opći cilj projekta Lazareti - kreativna četvrt Dubrovnika jeunaprjeđenje upravljanja kulturnom baštinom, kao doprinos održivom razvoju na lokalnoj i regionalnoj razini, kroz valorizaciju objekata kulturne baštine te proširenje kulturno-turističkih sadržaja vezanih uz kulturnu baštinu grada Dubrovnika.

Specifični cilj ili svrha projekta Lazareti - kreativna četvrt Dubrovnika je da Grad Dubrovnik, zahvaljujući obnovi i opremanju kulturno spomeničkog kompleksa Lazareti, njegovim stavljanjem u kulturno-turističku funkciju te povezivanjem s ostalim kulturnim dobrima, postane prepoznatljiva kulturno-povijesna destinacija tijekom cijele godine te time stvori temelje za provedbu Integriranog razvojnog programa destinacije.

Rezultati:

* 1. Obnovom i opremanjem spomeničkog kompleksa Lazareti stvorit će se svi infrastrukturni uvjeti za kvalitetno održavanje novo razvijenih i unaprijeđenih kulturno-turističkih sadržaja;
  2. Razvit će se i uspostaviti kulturni, znanstveni, obrazovni i turistički sadržaj i proizvodi za posjetitelje unutar Integriranog razvojnog programa
  3. Uspostavit će se čvrsta i kvalitetna suradnja između javnog, privatnog i civilnog sektora, kroz turističku valorizaciju kulturne baštine;
  4. Dubrovnik kao turistička destinacija bit će kvalitetno promoviran na lokalnoj, regionalnoj,  nacionalnoj i međunarodnoj razini.

1. **Podaci o predmetu nabave:**

Predmet nabave čini namještaj za dnevni boravak s knjižnicom te radni stolovi za kreativne radionice.

Prostor druge lađe Lazareta će se opremiti i koristiti kao dnevni boravak s knjižnicom. Cilj dnevnog boravka je da se posjetiteljima osigura mjesto gdje mogu popiti kavu, prolistati knjige, družiti se s umjetnicima i ''zaraziti'' se dubrovačkom kulturom. U dnevnom boravku će se održavati prezentacije knjiga te pripovijedanje priča, terenska nastava učenika osnovnih i srednjih škola i kreativne radionice za polaznike svih uzrasta.

U sklopu ove nabave nabavit će se 7 radnih stolova koji će se koristiti na kreativnim radionicama.

Nabava osim radnih stolova obuhvaća i:

* fotelja (30komada)
* vreća za sjedenje (4 komada)
* barski stolac (6 komada)
* stolić (10 komada)
* visoki stol (3 komada)
* police za knjige (10 komada)
* radni stol – ploča+2x postolje (7 komada)

Sigurnost posjetitelja nam je na prvom mjestu. Budući da će se prostor koristiti za razne edukacije, radionice, terensku nastava i sl. police za knjige (regali) moraju biti čvrsti, sigurni, izdržljivi i stabilni.

1. **Kriteriji vrednovanja rješenja i odabira ponuditelja**

|  |  |  |
| --- | --- | --- |
| **KRITERIJ** | **RELATIVNI ZNAČAJ** | **MAKSIMALNI BROJ BODOVA** |
| estetski dojam prikladnosti ugrađene i isporučene robe u odnosu na prostor i njegove postojeće značajke | 60% | 60 |
| cijena ponude | 40% | 40 |

***Estetski dojam***: ponude će se uspoređivati i bodovati prema estetskim značajkama ponuđene robe, odnosno prikladnosti ponuđene robe prostoru u kojem se smješta i njegove postojeće značajke.

***Maksimalan broj bodova***: 60 bodova

|  |  |  |  |
| --- | --- | --- | --- |
|  | **Objašnjenje** | **Ocjena** | **Bodovi** |
| **Estetski dojam – prikladnost ugrađene i isporučene robe** | U ovom dijelu ponuditelji trebaju opisati prikladnost ponuđene robe zahtjevima prostora koji se uređuje i oprema. Opis mora biti detaljan i jasan te odražavati estetske značajke ponuđene robe u odnosu na prostor i postavljene zahtjeve naručitelja. Ponudi treba priložiti fotografije i tehničke specifikacije ponuđenih artikala te njihovu vizualizaciju u prostoru 2. lađe Lazareta. | **Slabo:** Prikladnost – estetske značajke ponuđene robe samo djelomično odgovaraju prostoru i već postojećim elementima u prostoru koji se uređuje i oprema, i to samo pojedina ponuđena roba odgovara, dok pojedina uopće ne odgovara. Vizualni dojam je slab i tražena roba uopće ne odgovara traženom stilu. | 15 |
| **Zadovoljavajuće:** Prikladnost – estetske značajke ponuđene robe djelomično odgovaraju prostoru i već postojećim elementima u prostoru koji se uređuje i oprema, i to sva ponuđena roba za koju su se tražile posebne estetske značajke djelomično odgovara. Vizualni dojam je zadovoljavajući i djelomično odgovara traženom stilu. | 30 |
| **Vrlo dobro:** Ponuditelj je ponudio robu od koje pojedina potpuno odgovara prostoru koji se uređuje i oprema, dok pojedina samo djelomično odgovara. Vizualni dojam je vrlo dobar roba većinom odgovara traženom stilu. | 45 |
| **Odlično:** Ponuditelj je ponudio robu koja u potpunosti odgovara prostoru i postojećim elementima u istom, dakle potpuno je prikladna prostoru koji se uređuje i oprema. Vizualni dojam je odličan i roba potpuno odgovara traženom stilu. | 60 |

***Cijena ponude:***

Ponuda s najniže ponuđenom cijenom dobiva 40 bodova, a ostale ponude se boduju prema formuli:

**C = (Cmin/Cpp) x 40**

Pri čemu su:

C – broj bodova po kriteriju cijene

Cpp – cijena iz promatrane ponude

Cmin – najniža ponuđena cijena ponuda

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Najpovoljnija je ona ponuda koja je ostvarila ukupni najveći broj bodova prema svim navedenim kriterijima.

**Ub = C + E**

Pri čemu su:

Ub - ukupan broj bodova

C – broj bodova po kriteriju cijene

E – broj bodova po kriteriju za estetski dojam

U privitku:

1. Troškovnik
2. 2 fotografije prazne lađe Lazareta iz kojih je vidljivo uređenje prostora i postojeća oprema (fotografije ne prikazuju 2. lađu koja je trenutno zauzeta nego jednako uređenu i opremljenu lađu)
3. Nacrt 2. lađe u pdf formatu, kao podloga za izradu vizualizacije